مۇغان خاقانین بؤیوک اوْغلو تالوْپیئن‌ین آناسی‌نین اصیل اوْلمادیغی اۆچون٬ آتاسی اوْنون تاختا چیخماسینی ایسته‌مه‌ییب یئرینه قارداشی تاپوْنو تاپیشیرمیش ایدی. تاپوْ اؤلرکن٬ یئرینه اوْغلو دئییل٬ تالوْپیئن‌ین تاختا چیخماسینی تاپیشیرمیش ایدی. آنجاق اؤلدوکدن سوْنرا اؤلکه بؤیوک‌باشلاری تاپوْنون اوْغلو آنلوْنو خاقان سئچمک ایسته‌دیلر٬ آنجاق آنلوْ تاختدان بؤیوک عمی‌سی قوْلونون اوْغلو ایشبارا نفعینه واز کئچدی. بئله‌جه ۵۸۱-جی ایلینده ایشبارا گؤی‌تۆرکلرین ۵-جی خاقانی اوْلدو٬ تالوپیئن ایسه اؤز امرینده اوْلانلارلا بیرلیکده یئنی خاقانین امری آلتیندا چالیشماغا باشلاییب ۵۸۲-جی ایلده خاقانلا بیرلیکده چینه قارشی ساواشا قاتیلدی.